Fitnes trening je oblika vadbe v fitnesu, ki ponavadi traja 60 minut. Gre za izvajanje različnih vaj, ponavadi po navodilih fitnes trenerja. Uporabljajo se skoraj vse naprave v fitnesu, vsak posameznik pa stopnjo intenzivnosti prilagaja glede na svojo fizično zmogljivost. Trening se začne z ogrevanjem na napravah za kardio vadbo, to so ponavadi razne tekaške steze in sobna kolesa. Nato se lotite razgibavanja glavnih mišic, ki jih nameravate kasneje bolj obremeniti. Sledi izvajanje serij različnih vaj za posamezne mišice, ki se prekinejo s krajšimi intervali kardio vadbe. Več o tem tukaj >
Pomembno je, da vse vaje izvajate izključno na podlagi svoje zmogljivosti in kondicije - nikdar ne pretiravajte, če se ne počutite sposobni. Če je potrebno, si privoščite tudi krajši počitek. Fitnes trening je tako primeren za vsakega posameznika ne glede na to, v kakšni kondiciji je, saj je zahtevnost treninga lahko prilagojena. Postopno se intenzivnost vadbe stopnjuje, nagibate se k večjim obremenitvam z manjšimi ponovitvami. Na tak način počasi stremite k temu, da pokurite nezaželene maščobe in pridobivate na mišični masi. Fitnes trening izboljšuje tako kondicijo kot tudi moč in se vam pomaga približati vaši sanjski postavi. Takšna vadba ni koristna samo za telo in vašo fizično pripravljenost, ampak tudi pozitivno miselnost ter povečanje samozavesti.